26. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ ΚΑΙ ΔΗΜΟΣΙΩΝ ΕΡΓΩΝ Αριθ. 221799 της 9 Δεκ. 1957/25 Ιουλ.  1959 Περί μη υποβολής πιστ. ΤΣΑ και νομιμοφροσύνης κατά τας ανανεώσεις αδειών κυκλοφορίας αυτοκινήτων. Έχοντες υπ' όψιν 1)Τας περί χορηγήσεως αδειών κυκλοφορίας αυτοκινήτων εν ισχύϊ διατάξεις. 2)Την υπ' αριθ. 155303)6.6.57 ημετέραν διαταγήν, περί των απαιτουμένων δικαιολογητικών εις περιπτώσεις μεταβιβάσεως κλάσματος αυτοκινήτου. 3)Ότι κατά την ανανέωσιν ισχυούσης αδείας κυκλοφορίας αυτοκινήτου δημοσίας χρήσεως επ' ονόματι του ιδίου κατόχου, λόγω αλλαγής στοιχείων τινών του αυτοκινήτου, ζητείται η εκ νέου υποβολή απάντων των δικαιολογητικών και προς αποφυγήν ασκόπου ταλαιπωρίας των κατόχων των αυτοκινήτων αποφασίζομεν: Καθορίζομεν, ότι, εις περίπτωσιν ανανεώσεως ισχυούσης αδείας κυκλοφορίας αυτοκινήτου δημοσίας χρήσεως, επ' ονόματι του αυτού κατόχου, λόγω αλλαγής στοιχείων του αυτοκινήτου, (π.χ. αλλαγή κινητήρος, αντικατάστασις πλαισίου, αμάξης, καυσίμου κλπ.) δεν είναι απαραίτητος η εκ νέου υποβολή πιστοποιητικού του Τ.Σ.Α. και νομιμοφροσύνης. 21.Ε.α.24-26 Γενικά περί κυκλοφορίας αυτοκινήτων 